14/07/2010 | Administración LocalMunicipal
Arteixo
Secretaría Xeral
Aprobación das bases da convocatoria de subvencións para actividades de fomento da igualdade entre mulleres e homes e de loita contra a violencia de xénero, para o ano 2010

APROBACIÓN DAS BASES DA CONVOCATORIA DE SUBVENCIÓNS PARA ACTIVIDADES DE FOMENTO DA IGUALDADE ENTRE MULLERES E HOMES E DE LOITA CONTRA A VIOLENCIA DE XÉNERO, PARA O ANO 2010 O Pleno da Corporación en sesión celebrada o día 24 de xuño de 2010, acordou a aprobación das bases da convocatoria de subvencións para actividades de fomento da igualdade entre mulleres e homes e de loita contra a violencia de xénero, para o ano 2010. Dando cumprimento ao apartado 3º do devandito acordo plenario, procédese á publicación íntegra das mesmas para xeral coñecemento. As bases están expostas no taboleiro de edictos do concello. Arteixo, 6 de xullo de 2010 Asdo.: Pilar Souto Iglesias Alcaldesa A Lei Galega 7/2004 de 16 de xullo, para a igualdade de mulleres e homes, determina no capítulo 11 a necesaria colaboración coas corporacións locais, tanto para a execución dos Plan e medidas autonómicas en materia de igualdade de xénero como para a elaboración e execución de Plan municipais e mesmo de Concellarías de Muller O Decreto 182/2004, do 22 de xullo, polo que se regulan os Centros de Información ás Mulleres, establece no seu capítulo 1, artigo 4.10 a súa competencia no fomento do asociacionismo e da participación das mulleres na sociedade civil. Por último, o Plan de Igualdade municipal actualmente en vigor, establece na súa área V obxectivos encamiñados a fomentar o movemento asociativo das mulleres e a promoción da presenza activa das mulleres na vida política e social do concello. As presentes bases teñen como finalidade apoiar as entidades locais sen ánimo de lucro, na creación ou mantemento de actividades e programas que desenvolven en materia de igualdade e prevención da violencia, sempre e cando supoñan melloras ou complementen a intervención propia do concello, consonte ó disposto no art.25 da Lei 7/1985, de 2 de abril, de bases de réxime local, no RDL 2/2004, de 5 de maio, polo que se aproba o texto refundido da Lei reguladora de facendas locais, no Regulamento de servizos das corporacións locais, na Lei 5/1997 de administración local de Galicia, na Lei 38/2003 de 17 de novembro xeral de subvencións e na Lei 9/2007 do 13 de xuño de subvencións de Galicia. Convócanse, para o período que vai comprendido entre o 1 de xaneiro e o 31 de decembro de 2010, os seguintes programas: 1.1. Formación sobre a Igualdade de Oportunidades e a perspectiva de xénero. Módulos de formación, conferencias ou talleres sobre como educar en igualdade, dereitos, servizos e recursos para as mulleres, eliminación de estereotipos sexistas, visibilización do papel das mulleres na historia, na arte, literatura, política, ciencia, deporte, etc.1.2. Talleres para acadar a igualdade na vida real: talleres de supervivencia doméstica para homes e mulleres 1.3. Obradoiros, charlas ou conferencias sobre hábitos de vida saudable: detección precoz de enfermidades, trastornos da alimentación, relacións afectivo-sexuais, autoestima e imaxe corporal, etc.1.4. Cursos de formación en linguaxe non sexista 1.5. Campañas a prol do xoguete non sexista. Actividades de sensibilización entre as nais e os pais, sobre os efectos dos xoguetes sexistas nos nenos e nas nenas.1.6. Cursos de formación para o emprego feminino ou actividades de promoción do emprego feminino 1.7. Investigacións sobre o papel das mulleres arteixanas na política, ensino ou calquera outro ámbito de traballo 1.8. Calquera outra acción dirixida á consecución dos obxectivos contemplados no Plan de Igualdade Municipal en vigor 2.1. Accións de rexeitamento da violencia contra as mulleres: actos de sensibilización no ámbito comunitario en contra da violencia de xénero, accións, actos ou actividades que conmemoren o día Internacional para a eliminación da violencia de xénero, etc.2.2. Talleres de formación en violencia de xénero dirixidos a poboación adulta ou infantil.2.3. Calquera outra acción dirixida á consecución dos obxectivos contemplados no Plan de Igualdade Municipal en vigor relacionada coa violencia de xénero. Todas as accións ou actividades poderán dirixirse a poboación infantil, xuvenil ou adulta e a participación poderá ser mixta. Respecto aos talleres para grupos, deberán contar cun mínimo de 10 persoas participantes, unha duración mínima de 4 horas e máxima de 20 e estar dirixidos por monitorado especializado. Con carácter xeral as entidades poderán solicitar unha única subvención para cada un dos programas convocados (igualdade e violencia) e estebelecerán a prioridade entre as dúas. Excepcionalmete, e so na circunstancia de que o orzamento que a Concellaría destina a esta finalidade supere o importe das solicitudes presentadas, poderase outorgar subvención para actividades dos dous programas anteditos. Quedan excluídas da presente convocatoria e, non serán obxecto de subvención as seguintes actividades: a) As actividades subvencionadas no mesmo exercicio, a través doutras convocatorias de subvencións do concello. b) As actividades ou talleres tales como manualidades, pintura, téxtiles ou aqueles idénticos ou de carácter semellante aos desenvolvidos por outras concellarías municipais. c) Talleres dirixidos a mulleres ou homes que formen en traballos domésticos tradicionalmente asignados a ese sexo d) As viaxes culturais, excursións ou festas gastronómicas e) As actividades de carácter confesional e as festas A contía total que se destina a esta finalidade é de 3000,00€, con cargo á partida 236.489.00 do orzamento da Concellaría de Muller correspondente ao ano 2010 1º) Entidades legalmente constituídas e inscritas no Rexistro Municipal de asociacións no momento da solicitude, que desenvolvan actividades de interese para o concello dentro do seu termo municipal ou en beneficio del.2º) Persoas físicas que realicen actividades de interese municipal e que cumpran os requisitos sinalados nos apartados b), c), d), e) e f) do artigo 4.3º) Centros educativos ou consellos escolares dos Centros educativos do municipio. As entidades beneficiarias deberán cumprir os seguintes requisitos: a) Estar inscritas no Rexistro Municipal de asociacións no momento da solicitude. b) Carecer de fins de lucro. c) Desenvolver as súas actividades no ámbito territorial do concello de Arteixo ou sobre temas de interese para o concello. d) Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención. e) Estar ao día nas súas obrigas tributarias e coa Seguridade Social. f) Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. O importe máximo que se pode solicitar é o do 80 por cento do presuposto estimado de gastos, primándose para a concesión o maior esforzo económico da entidade solicitante, cuantificado polo coeficiente de financiamento. A efectos desta subvención municipal defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. As solicitudes formularanse no modelo normalizado que se facilitará no Rexistro Xeral, no Centro de Información ás Mulleres (CIM) e na páxina web do Concello de Arteixo, aportando os datos e a documentación sinalada a continuación: a) Memoria descritiva das actividade ou talleres que se han realizar, que incluirá, como mínimo: ■ Denominación da actividade ■ Lugar e data ou datas de realización ■ Obxectivos, número de persoas beneficiarias, e fins concretos aos que se destinarán os fondos ■ Orzamento de ingresos e de cada un dos gastos nos que se vai incorrer para a súa realización ■ Importe da subvención solicitada, que non poderá superar o 80% do presuposto de gastos b) Declaración asinada pola persoa representante, doutras subvencións solicitadas para a mesma actividade ou programa. (no modelo oficial) c) Certificación orixinal do acordo de solicitude e do nomeamento de representante para as súas relacións co Concello (no modelo oficial), xunto coa fotocopia do seu DNI. d) Declaración da persoa representante de non estar incurso en causa de incompatibilidade ou incapacidade do artigo 13 da Lei 38/2003, Xeral de Subvencións, e de aceptación das bases da convocatoria (no modelo oficial). e) Certificación do número de socios activos. No seu caso, certificación do número de alumnos/as matriculados. f) Orzamento da entidade, asinado pola persoa que a representa g) Compromiso da entidade de facer constar a colaboración do Concello de Arteixo e a concellería correspondente en toda información que realice do desenvolvemento das actividades ou investimentos. h) No caso de existir cambios respecto ó ano anterior que afecten á xunta directiva ou consello escolar, domicilio social, conta bancaria ou ós estatutos, tamén deberán actualizarse coa solicitude. As entidades de nova creación deberán presentar, ademais: -Fotocopia da acta de constitución cos cargos da actual xunta directiva. No caso de persoas físicas substituirase por un prego coas sinaturas, nome completo e DNI de cada unha delas. -Fotocopia do CIF da entidade. No caso de que o solicitante presente o CIF dunha entidade de ámbito superior, deberá acreditar que conta con autorización da entidade titular do CIF para a súa utilización. -Certificación da conta bancaria segundo modelo oficial. -Certificación da inscrición no Rexistro de Asociacións de Galicia -Estatutos da entidade rexistrados polo organismo competente. As persoas físicas, ademais: -Certificado de empadroamento no Concello de Arteixo A documentación que se entregue fotocopiada deberá estar compulsada. Calquera defecto, erro ou ausencia na presentación da documentación terá que ser subsanado no prazo de dez días dende a recepción do seu requirimento. As solicitudes deberán presentarse no Rexistro Xeral do Concello e na forma estabelecida no art.38.4. da Lei 30/1992 de réxime xurídico das administracións públicas e do procedemento administrativo común, no prazo de un mes contado a partir do día seguinte da publicación da convocatoria correspondente no Boletín Oficial da Provincia. Son aqueles que de maneira indubidable respondan á natureza da actividade subvencionada e se realicen no prazo de execución establecido na presente convocatoria. A estes efectos só se poderán subvencionar os seguintes gastos: *Retribucións a persoal técnico, que se acreditará mediante facturas ou nóminas. So se admitirá o “recibín” cando reflicta a correspondente retención do IRPF, e a repercusión do IVE. En calquera caso deberán acompañarse do xustificante de ingreso do IRPF na Axencia Tributaria. Para o pago das retribucións teranse en conta os prezos de mercado actuais. *Material funxible (non inventariable) destinado á realización da actividade subvencionada, coas facturas correspondentes. *Gastos de mantemento que sexa xerado polo desenvolvemento da actividade ou taller desenvolvido (aluguer, luz, gas, auga, teléfono, consumibles de oficina). Estes gastos non poderán superar o 10% do presuposto a xustificar. *Mutualidades e seguros de responsabilidade civil, cos pertinentes certificados e facturas * Gastos de transporte (mediante factura) * Gastos de imprenta ou copia destinados a difusión da actividade (carteis, dípticos,.) O importe das subvenciones en ningún caso poderá ser de tal contía que, illadamente ou en concorrencia con outras subvenciones, axudas, ingresos ou recursos, supere o custo da actividade subvencionada. A Concellaría de Muller, revisará os expedientes de solicitude e verificará que conteñen a documentación esixida. Se a documentación está incompleta ou defectuosa, requirirase á solicitante para que no prazo de dez días hábiles a partir da data de notificación, achegue a documentación necesaria ou corrixa os erros observados, facéndolle ver que, no caso de incumprimento, a súa solicitude arquivarase sen máis trámite. A concesión das subvencións corresponde, previo informe técnico, á Alcaldía-Presidencia ou Xunta de Goberno local por delegación. A concesión e, no seu caso, a contía das subvencións graduarase consonte aos seguintes criterios: O exame das solicitudes realizarase por unha Comisión de Avaliación, da que formarán parte: A directora do CIM A concelleira da área O concelleiro de Facenda A resolución da concesión deberase notificar expresamente a todas as entidades solicitantes de forma fidedigna no prazo máximo de 2 meses contados a partir da data de resolución do programa e será exposta ao público nos taboleiros de anuncios do Concello. Contra a desestimación expresa ou presunta das solicitudes presentadas poderán formularse os recursos que procedan.9.1. Reformulación das solicitudes De acordo co estabelecido no art.27 da Lei xeral de subvencións e no 61 do seu regulamento, a reformulación das solicitudes realizarase de forma automática, de xeito que, se o importe da subvención concedida é inferior ao solicitado pola entidade, o presuposto subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento.9.2. Modificación dos conceptos Os cambios deberán comunicarse previamente á súa xustificación para seren admitidos. Se os cambios provocan un presuposto superior ou igual ó presuposto inicial, manterase o coeficiente de financiamento, o importe da subvención e o presuposto subvencionado; se o presuposto é inferior ó inicial, deberá determinarse un novo coeficiente de financiamento, novo importe e novo presuposto subvencionado, que serán inferiores ao inicialmente estabelecido. Unha vez aceptada a subvención, están obrigados a: a) Cumprir o obxectivo, executar o proxecto, realizar a/as actividades obxecto da subvención b) Someterse ás actuación de comprobación e control dos órganos competentes e facilitar a información. c) Presentar contas xustificativas, destinar as axudas aos fins para os que se concederon e acreditar perante o Concello o cumprimento da finalidade proposta. No caso de actividades esta acreditación realizarase, ademais de coa xustificación documental pertinente, coa presentación ineludible antes da realización da actividade de 2 carteis anunciadores ou outra información escrita realizada para a súa difusión nos departamentos correspondentes. d) No caso de que a actividade que se vai desenvolver consista na celebración de cursos, charlas ou conferencias, o monitorado que pertenza á xunta da propia Asociación non poderá percibir cantidade ningunha con cargo á subvención que se outorga. e) Facer constar na totalidade da publicidade e/ou actividade informativa que se realice por calquera medio (impreso ou non) que conta con subvención do Concello de Arteixo, tendo que figurar en toda impresión o escudo oficial que será facilitado polos departamentos correspondentes. f) Comunicar ó Concello a obtención doutras subvencións ou axudas para a mesma finalidade que procedan doutras administracións e/ou entes públicos ou privados. g) Colaborar cos departamentos municipais nos actos para os que sexan requiridos. A xustificación da subvención farase no prazo máximo de 2 meses dende a celebración da actividade, e en todo caso antes do 30 de novembro do ano en curso. Antes de finalizar o prazo, poderá ampliarse por solicitude da entidade interesada ou por proposta razoada da unidade xestora. No caso de que a interesada solicite unha prórroga, téñense que razoar os motivos e realizarse por escrito antes da data sinalada. Se non se presenta a xustificación dentro de prazo (inicial ou prorrogado), por resolución da Presidencia iniciarase expediente de anulación do correspondente compromiso. A resolución final notificaráselle á entidade e á Intervención Municipal para o seu reflexo contable. En calquera caso, o 31 de decembro de cada ano, anularanse automaticamente todas as axudas pendentes de xustificación ou sen concesión de prórroga. Este Concello reserva para si o dereito de comprobar, polos medios que estime oportunos, que a xustificación é correcta, quedando a entidade beneficiaria obrigada a facilitar canta información sexa requirida polo servizo xestor para a Intervención Municipal.11.2.1. As subvencións aboaranse despois da xustificación dos gastos. Será posible anticipar ata un 50% da cantidade concedida nos casos nos que, previa solicitude razoada da entidade, así se acorde pola Xunta de Goberno, aboándose o 50% restante no momento da xustificación. Para os efectos de xustificación das subvencións aplicarase o coeficiente de financiamento. A cantidade que hai que xustificar será igual ao cociente entre o importe da subvención concedida e o coeficiente de financiamento. No caso de ter outras subvencións para o mesmo obxecto que, en concorrencia coa subvención do Concello teñan un importe superior á cantidade resultante do cálculo anterior, o presuposto subvencionado será a suma das subvencións. Se as actividades foron financiadas, ademais de coa subvención, con fondos propios ou outras subvencións ou recursos, deberá acreditarse na xustificación o importe a procedencia e a aplicación de tales fondos ás actividades subvencionadas. O gasto xustificado documentalmente deberá acadar, polo menos, o importe do presuposto subvencionado.11.2.2. Toda alteración das condicións tidas en conta para a concesión da subvención, en todo caso a obtención concorrente de subvención doutras administracións públicas ou entidades privadas, poderá dar lugar a modificación da resolución da concesión.11.2.3. O importe das subvencións concedidas en ningún caso poderá ser de tal contía que en concorrencia con subvencións ou axudas doutras Administracións públicas ou entidades privadas supere o custo da actividade que desempeñe o beneficiario. A conta xustificativa presentarase no Rexistro Xeral do Concello con destino á Concellaría de Muller, e deberá respectar o contido mínimo que marca o artigo 75 do RD 887/2006, Regulamento de Subvencións, polo que deberá incluír: ■ Memoria de actuacións xustificativa. Segundo modelo normalizado. ■ Memoria económica, que conterá: Relación de gastos coa identificación da factura, importe e provedor Relación de ingresos detallados cos que se financiou a actividade Carta de pago en caso de reintegro de sobrantes, no seu caso. ■ Certificación do secretario/a da entidade, co visto e prace do/a presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no artigo 14.1 da Lei 38/2003 de 17 de novembro xeral de subvencións. ■ Declaración asinada pola persoa representante da entidade de todas as axudas percibidas ou solicitadas para a actividade subvencionada. ■ Achegaranse orixinais ou copias cotexadas das facturas, recibos, nóminas e demais documentos de valor probatorio, polos conceptos incluídos no orzamento inicial e polo importe mínimo sinalado na notificación da subvención. Estes documentos, ademais, están suxeitos ás seguintes normas: a) Coa finalidade de dar cumprimento ó disposto no art.30.3 da Lei 38/2003, xeral de subvencións, no caso de presentar fotocopias, antes de facer a fotocopia deberá estenderase no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención do Concello de Arteixo. b) As facturas conterán como mínimo o número de factura e indicación expresa de que se trata dunha factura, lugar e data de admisión, denominación social, NIF e domicilio de quen expide a factura e do destinatario, desglose do IVE, con indicación do tipo aplicable e total. c) Non se admitirán facturas de bebidas alcohólicas, tabaco ou calquera outro producto considerado lesivo para a saúde. d) O importe que se xustifique en concepto de gastos de mantemento (aluguer, luz, gas, auga, teléfono, consumibles de oficina, etc.) non poderá superar o 10% do importe total do presuposto a xustificar. e) Os gastos de persoal acreditaranse, con carácter xeral, mediante facturas ou nóminas. Só se admitirá “recibín” cando reflictan a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria. f) A substitución de facturas por outro documento unicamente será válido nos supostos mencionados no artigo 4 do RD 1496/2003, Regulamento de Facturación. g) Certificación acreditativa de estar ao corrente das obrigas fiscais ca facenda estatal e autonómica e certificación acreditativa de estar ao corrente das obrigas ca Seguridade Social. Estas certificacións poderanse substituír por declaración responsable da persoa beneficiaria da subvención no caso de que a subvención concedida non supere o importe de 3.000,00 €. A comprobación de estar ao corrente das obrigas fiscais municipais realizaraa o Concello de Arteixo de oficio. Á vista da documentación xustificativa presentada, logo dos informes do departamento de Muller e do Servizo de Intervención, o órgano competente valorará o cumprimento das actividades ou investimentos subvencionados e, se a documentación é correcta, procederase ó pagamento da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente, aplicando o coeficiente de financiamento. Pasado dito prazo arquivarase a solicitude e non terán dereito á reclamación. Para a valoración do cumprimento da finalidade básica da subvención e pago dela, terase en conta o seguinte: a) No caso de que se xustifique gasto polo 100% do presuposto subvencionado, aboarase a totalidade da subvención. b) No caso de que se xustifique gasto inferior ó 100% e, ao menos do 50% do presuposto subvencionado, aboarase a parte proporcional da subvención. c) No caso de que se xustifique gasto inferior ó 50% do presuposto subvencionado, non se considerará cumprida a finalidade básica da subvención, consonte co que non se aboará ningunha cantidade. O aboamento da subvención materializarase mediante ingreso na conta sinalada pola entidade. Vencido o prazo de xustificación sinalado na base 8.1. ou, no seu caso, a prórroga, sen que a entidade presentara a documentación xustificativa, o departamento de Muller requirirá para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei Xeral de Subvencións. As entidades e persoas beneficiarias das subvencións quedarán sometidos ás responsabilidades e réxime sancionador estabelecido na Lei 38/2003, de 17 de novembro, Xeral de Subvencións e demais normas concordantes. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma, cos xuros de demora correspondentes desde o momento do pago da subvención.